南归夜行赵北口同范希声作
归人千里指故乡，三更霜雾沾衣裳。有如小儿卧车箱，摇则成梦醒已忘。寒星在水森有芒，仰视毕昴纷低昂。远烟蒙密堤影长，西风策策吹枯杨。参差人语知异方，作事五角与六张。我识此趣如潇湘，菰蒲明灭灯火光。惊起栖雁飞一行，胡不飞去江湖旁。
主题：思乡
情感：流泪、想家